Sjåstad kraftstasjon

Sjåstad kraftstasjon var et vannkraftverk i Lier kommune. A/S Børresen hadde to kraftstasjoner langs Glitra fra 1909 til 1978.

Sjåstad 1 utnyttet et fall på 120 meter fra Høgfossdammen til Klapperdammen. Det ble tatt i bruk i 1909, samlet ytelse var 1,3 MW.

Sjåstad 2 utnyttet et fall på 23 meter fra Klapperdammen. Det ble tatt i bruk i 1915 med 368 kW effekt.

Byggene står fremdeles. Høgfossdammen, rørledningen og det tekniske utstyret i Sjåstad 1 er fjernet. I Sjåstad  2 er interiøret beholdt.

Området på Sjåstad kalles Sagtomta. Det har vært sagbruk og mølle siden 1500-tallet. Sjaastad Trævarefabrik var den viktigste bedriften i Lier fram til det brant ned i 1899.

Det var planlagt et nytt Sjåstad kraftverk med 140 meter fall og 2,1 MW. Søknaden ble avslått i 2012 av hensyn til naturinngrep.

Kilder
 NVE/Elvekraft AS: Konsesjonssøknad Sjåstad kraftverk, 2011
 Lier kommune: Bygda blir «opplyst»
 Lierposten: Klare for kamp om Sagtomta: – Vi må slåss for å bevare historien
	

Småkraftverk i Viken
Kraftverk i Lier
Kraftverk etablert i 1909
Kraftverk etablert i 1915
Tidligere kraftverk i Viken